Foto: Getty Images «Real» klubi rahbariyati yaqin soatlarda Xulen Lopetegini iste’foga chiqaradi. Klub «Barselona»ga qarshi o‘yinda yirik hisobda mag‘lub bo‘lgach, murabbiyda qolish uchun imkoniyat qolmagan. «Real» murabbiyligi uchun asosiy nomzod Antonio Konte bo‘lib turibdi. Tiempo de Juego xabariga ko‘ra, 49 yoshli italiyalik Misrdagi ta’tilini muddatidan avval tugatib, Londondagi uyiga qaytib kelgan. Oxirgi xabarlarga ko‘ra, «Real» Konteni bugunoq yangi bosh murabbiy etib tayinlaydi. Konte shu yilning yozida «Chelsi» murabbiyligidan iste’foga chiqarilgandi.